
Aukštos įtampos 110 kV ir 330 kV elektros perdavimo tinklų, esančių Kretingos rajono savivaldybėje, apsaugos zonų teritorijų planas

AIŠKINAMASIS RAŠTAS

1. Priežastys, kurios lėmė šio plano inicijavimą:
1.1 LITGRID AB (toliau – Bendrovė) vykdo Lietuvos Respublikos specialiųjų žemės naudojimo sąlygų įstatymo (toliau – Įstatymas) nuostatose nurodytą ūkinę veiklą, t. y. turi teisę verstis elektros energetikos perdavimo veikla pagal Valstybinės kainų ir energetikos kontrolės komisijos 2013 m. rugpjūčio 27 d. nutarimu Nr. O3-325 išduotą licenciją Nr. L1-4 (EP). Pagrindinė bendrovės veikla – elektros perdavimo sistemos operatorė, palaiko stabilų šalies elektros energetikos sistemos darbą, valdo elektros energijos srautus ir sudaro sąlygas konkurencijai atviroje elektros rinkoje. „Litgrid“ atsako už Lietuvos elektros energetikos sistemos integraciją į Europos elektros infrastruktūrą ir bendrą elektros rinką.
1.2 Bendrovė įgyvendina Įstatymo 141 straipsnio 3 dalies ir Elektros tinklų, magistralinių dujotiekių ir naftotiekių (produktotiekių), skirstomųjų dujotiekių, šilumos perdavimo tinklų apsaugos zonų, magistralinių dujotiekių vietovės klasių teritorijų plano rengimo ir tvirtinimo tvarkos aprašo, patvirtinto Lietuvos Respublikos energetikos ministro 2020 m. spalio 13 d. įsakymu Nr. 1-339 „Dėl Elektros tinklų, magistralinių dujotiekių ir naftotiekių (produktotiekių), skirstomųjų dujotiekių, šilumos perdavimo tinklų apsaugos zonų, magistralinių dujotiekių vietovės klasių teritorijų planų rengimo (nerengiant teritorijų planavimo dokumento ar žemės valdos projekto) ir tvirtinimo tvarkos aprašo patvirtinimo“ (toliau – Tvarkos aprašas) ir kitų susijusių teisės aktų reikalavimus.

2. Informacija apie teritorijų planavimo dokumentą:
            2.1. Plano pavadinimas: „Aukštos įtampos (110 kV ir 330 kV) elektros tinklų, esančių Kretingos rajono savivaldybėje, apsaugos zonų teritorijų planas“.
            2.2. Planavimo tikslai: įgyvendinti Įstatymo reikalavimus, kurie numato, kad jeigu iki šio Įstatymo įsigaliojimo dienos ūkinei ir (ar) kitokiai veiklai, dėl kurios turėjo būti nustatytos šiame Įstatyme nurodytos teritorijos, statybą leidžiantys dokumentai išduoti, projektai, kuriems įstatymų nustatytais atvejais tokie dokumentai neišduodami, suderinti ir ši veikla vykdoma, bet šiame Įstatyme nurodytos teritorijos nenustatytos ir neįrašytos į Nekilnojamojo turto kadastrą ir Nekilnojamojo turto registrą, jas nustato Vyriausybė ar Vyriausybės įgaliota institucija Vyriausybės ar Vyriausybės įgaliotos institucijos nustatyta tvarka tvirtinamuose planuose, žemėlapiuose ir (ar) schemose.
2.3. Planavimo uždaviniai:
2.3.1 nustatyti elektros tinklų apsaugai reikalingas teritorijas (apsaugos zonas), kuriose taikomos Įstatyme numatytos specialiosios žemės naudojimo sąlygos, jeigu iki šio Įstatymo įsigaliojimo dienos ūkinei ar kitokiai veiklai, dėl kurios turėjo būti nustatytos Įstatyme nurodytos teritorijos, statybą leidžiantys dokumentai išduoti, projektai, kuriems įstatymų nustatytais atvejais tokie dokumentai neišduodami, suderinti ir ši veikla vykdoma, bet šiame Įstatyme nurodytos teritorijos nenustatytos ir neįrašytos į Nekilnojamojo turto kadastrą ir Nekilnojamojo turto registrą;
2.3.2. įrašyti (įregistruoti) taikomas teritorijas į Nekilnojamojo turto kadastrą ir Nekilnojamojo turto registrą;
2.3.3. informuoti žemės sklypų savininkus ir kitus Įstatymo 11 straipsnio 2 dalyje nurodytus asmenis apie taikomas specialiąsias žemės naudojimo sąlygas ir prašymų dėl nuostolių atlyginimo pateikimo tvarką;
Plano erdvinių duomenų rinkinys sudarytas vadovaujantis Lietuvos Respublikos žemės ūkio ministro 2019 m. gruodžio 16 d. įstatymu Nr. 3D-700 „Dėl Teritorijų, kuriuose taikomos specialiosios žemės naudojimo sąlygos, erdvinių duomenų rinkinio specifikacijos patvirtinimo“.
3. Duomenys apie teritorijas:
3.1. Planas apima Kretingos rajono savivaldybės teritorijoje esančius aukštos įtampos elektros perdavimo tinkus  ir tinklų apsaugos zonų ribas.
110 kV oro linija Kartena-Oda
110 kV oro linija Benaičių VE-Šventoji
110 kV oro linija Lenkimai-Benaičių VE
110 kV oro linija Klaipėda-Palanga
110 kV oro linija Klaipėda-Kretinga I
110 kV oro linija Klaipėda-Kretinga II
110 kV oro linija Kartena-Kretinga
110 kV oro linija Vėjas I-Šventoji
110 kV oro linija Palanga-Vėjas I
110 kV oro linija Kretinga Benaičių VE
330 kV oro linija Grobinė-Klaipėda LN 324

110 kV transformatorių pastotės:

110 kV transformatorių pastotė Benaičių VE
110 kV transformatorių pastotė Kartena 
110 kV transformatorių pastotė Vėjas 1 
110 kV transformatorių pastotė Kretinga
110 kV transformatorių pastotė Sūdėnų VE 
 
             3.2. Planu yra nustatomos 1 lentelėje pateiktos teritorijos.

1 lentelė. Informacija apie plane nustatytas teritorijas
	[bookmark: _GoBack]Objekto pavadinimas
	Planu nustatomų teritorijų kiekis

	110 kV ir 330kV elektros perdavimo oro linijos teritorijos
	1488
	
689,9950

	46,0818

	Transformatorių pastočių, skirstyklų,
srovės keitimo stočių teritorijos
	5
	1,6017
	-

	Iš viso
	1493
	691,5967
	46,0818


*Bendrovė plano pagrindu padarys žymas žemės sklypų, nurodytų 1 ir 2 prieduose, registrų išrašuose pagal Įstatymo 141 straipsnio 3 dalies nuostatas.

          3.3 Plane esančioms teritorijoms nustatyti žemės savininko, valstybinės ar savivaldybės žemės patikėtinio sutikimas neprivalomas.
          3.4 Tai atvejais, kai nustatytos teritorijos kerta žemės sklypus, kuriuose žemės sklypo formavimo metu esančiam elektros perdavimo tinklui nebuvo įregistruotos teritorijos, jų įrašymą į Nekilnojamąjį turto registrą ir Nekilnojamąjį turto kadastrą organizuoja Nacionalinė žemės tarnyba
prie Žemės ūkio ministerijos pagal Įstatymo 9 straipsnio 3 dalies nuostatas.
         3.5 Pagrindiniai techniniai duomenys apie Bendrovei nuosavybės teise priklausančius esamus
objektus pateikti 2 ir 3 lentelėje:

2 lentelė. Kretingos rajono savivaldybės teritorijoje esančio elektros perdavimo tinklo duomenys
	Objekto pavadinimas
	Mato vnt.
	Kiekis

	110 kV elektros perdavimo oro linija
	km
	108,910

	110 kV elektros perdavimo oro linijos atramos
	vnt.
	428

	330 kV elektros perdavimo oro linija
	km
	35,610

	330 kV elektros perdavimo oro linijos atramos
	vnt.
	106



3 lentelė. Transformatorių pastočių duomenys
	Objekto pavadinimas
	Objektų kiekis, vnt.

	Transformatorių pastotės, skirstyklos, srovės keitimo stotys
	5



3.6. Objektai ir jų apsaugos zonos planuose žymimos vadovaujantis Tvarkos aprašu:
3.6.1. 0,1 m tikslumu, jeigu Objektas yra pastatytas (įrengtas) ir yra parengtas inžinerinio tinklo planas (geodezinė nuotrauka) ir (ar) atlikti jo kadastriniai matavimai, kuriais vadovaujantis rengiami brėžiniai.
3.7. Plane nustatomos elektros tinklų apsaugos zonos, pažymimos nurodant jų dydį pagal Įstatyme nustatytus atitinkamus dydžius:
3.7.1. elektros oro linijos apsaugos zona – išilgai oro linijos esanti žemės juosta, kurios ribos nustatomos matuojant horizontalų atstumą į abi puses nuo kraštinių oro linijos laidų. Elektros oro linijos apsaugos zonos ribos nustatomos atsižvelgus į šių linijų įtampą: 110 kV įtampos oro linijoms – po 20 metrų, 330 kV įtampos oro linijoms – po 30 metrų;
3.7.2. elektros oro linijos apsaugos zona ir elektros kabelių oro linijos apsaugos zona išilgai šių linijų ir kabelių sankirtos su vandens telkiniais (upėmis, kanalais, ežerais ir kitais vandens telkiniais) – oro erdvė virš vandens telkinių paviršiaus, matuojant horizontalų atstumą nuo kraštinių laidų ar kabelių: laivybiniams vandens telkiniams – 100 metrų atstumu, nelaivybiniams vandens telkiniams – atstumais, nustatytais Įstatymo 24 straipsnio 1 ir 2 dalyje;
3.7.3. transformatorių pastotės, skirstyklos, srovės keitimo stoties apsaugos zona atitinkamai sutampa su transformatorių pastotės, skirstyklos ir srovės keitimo stoties statiniais ir įrenginiais užstatyta teritorija. Uždarų transformatorių pastočių apsaugos zonos nenustatomos.
3.8. Pagal Įstatymo 25 straipsnio 1 dalį elektros tinklų apsaugos zonose draudžiama:
3.8.1. statyti gyvenamosios, kultūros, mokslo, gydymo, maitinimo, paslaugų, prekybos, administracinės, viešbučių, transporto, sporto paskirties pastatus 110 kV ir aukštesnės įtampos oro linijų apsaugos zonose;
3.8.2. statyti ir (ar) įrengti stadionus, sporto, žaidimų aikšteles, turgavietes, pavojingų medžiagų talpyklas ir saugyklas, sąvartynus, viešojo transporto stoteles;
3.8.3. statyti ir (ar) įrengti visų rūšių transporto priemonių ir (ar) mechanizmų stovėjimo ir saugojimo aikšteles oro linijų apsaugos zonose;
3.8.4. organizuoti renginius, susijusius su žmonių susibūrimu;
3.8.5. gadinti, užtverti ar užversti kelius, skirtus privažiuoti prie elektros tinklų;
3.8.6. laidyti aitvarus ir skraidymo aparatų sportinius modelius, skraidyti bet kokio tipo skraidymo aparatais žemiau kaip 30 metrų virš aukščiausio oro linijos laido, išskyrus elektros tinklų naudotojų naudojamus elektros tinklų priežiūrai skirtus skraidymo aparatus;
3.8.7. barstyti iš lėktuvų ir kitų skraidymo aparatų trąšas ir chemikalus ant 35 kV ir aukštesnės įtampos oro linijų, transformatorių pastočių, skirstyklų ir srovės keitimo stočių;
3.8.8. naudoti ugnį ir atlikti ugnies darbus, įrengti bei naudoti laužavietes, kepsnines, turistines virykles, laikinąsias lauko pirtis ir kitus atvirus arba uždarus ugnies šaltinius, taip pat bet kokius aukštos temperatūros, galinčius sukelti ugnį, įrenginius, išskyrus atvejį, nurodytą Įstatymo 25 straipsnio 2 dalies 8 punkte;
3.8.9. sandėliuoti bet kokias medžiagas, išskyrus skirtas elektros tinklų statybos darbams vykdyti.
3.9. Pagal Įstatymo 25 straipsnio 2 dalį, negavus elektros tinklų savininko ar valdytojo
pritarimo (derinimo) projektui ar numatomai veiklai, elektros tinklų apsaugos zonose
draudžiama:
3.9.1. statyti statinius ir (ar) įrengti įrenginius, išskyrus statinius ir įrenginius, kurių statyba draudžiama pagal Įstatymo 25 straipsnio 1 dalį;
3.9.2. keisti pastato (patalpos, patalpų) ar inžinerinio statinio paskirtį;
3.9.3. rekonstruoti, griauti statinius ar išardyti įrenginius;
3.9.4. įrengti gyvūnų laikymo aikšteles, vielines užtvaras ir metalines tvoras;
3.9.5. atlikti įvairius kasybos, dugno gilinimo, žemės kasimo (lyginimo), sprogdinimo, melioravimo, užtvindymo darbus;
3.9.6. sodinti, auginti arba kirsti želdinius (išskyrus krūmus ir žolinius augalus);
3.9.7. mechanizuotai laistyti žemės ūkio kultūras;
3.9.8. naudoti ugnį ir atlikti ugnies darbus technologiniams procesams vykdyti;
3.9.9. įrengti visų rūšių transporto priemonių ir kitų mechanizmų stovėjimo aikšteles požeminių kabelių linijų apsaugos zonose;
3.9.10. dirbti smūginiais ir (ar) vibraciją sukeliančiais mechanizmais požeminių kabelių linijų apsaugos zonose;
3.9.11. keisti žemės paviršiaus altitudes daugiau kaip 0,3 metro (kasti gruntą arba užpilti papildomą grunto sluoksnį) požeminių ir povandeninių kabelių linijų apsaugos zonose;
3.9.12. įvažiuoti transporto priemonėms ir kitiems mechanizmams, kurių aukštis su kroviniu arba be jo yra daugiau kaip 4,5 metro nuo kelio (žemės) paviršiaus oro linijų ir oro kabelių linijų apsaugos zonoje.

PRIDEDAMA.
1. Priedas Nr. 1 Žemės sklypų, patenkančių į Plane nustatomą apsaugos zoną, sąrašas, 47 lapai.
2. Priedas Nr. 2 Laisvos valstybinės žemės plotų, patenkančių į Plane nustatomą apsaugos zoną, sąrašas, 4 lapai.

